**Haltialan kotieläintila** on Helsingin kaupungin omistama kaupunkilaisten virkistys- ja opetuskäyttöön tarkoitettu maatila ja kotieläinpiha. Tilan varsinainen tehtävä on pitää vuosisatoja viljellyt pellot edelleen viljelykäytössä.

Tila sijaitsee Tuomarinkylän Haltialassa, Vantaan Kartanonkoskesta katsoen toisella puolella Vantaanjokea. Tilalla vierailu on maksutonta.

Historia
--------

Haltialan tilalla on historiaa 1500-luvulta lähtien, alueen pellot ovat olleet viljeltyinä yhtäjaksoisesti keskiajalta asti. Alueella on aikanaan harjoitettu myös laivanrakennusta ja siellä sijaitsi vauras talonpoikaiskylä. 

Haltialan kartanon ja tilan omisti vuodesta 1870 maanviljelysneuvos Jakob Kavaleff, joka rakennutti tilalle koepuutarhan. Puutarhassa viljeltiin yli sataa perunalajiketta, ja sinne tuotiin ulkomailta puiden siemeniä, joita Kavaleff istutti Haltialan alueelle. Laajimmillaan tilan koko oli 770 hehtaaria. Kavaleff myi tilan Helsingin kaupungille vuonna 1934. Kauppakirja sisälsi kuitenkin sen, että hänen sukunsa sai asua Haltialassa sekä Tuomarinkylän päärakennuksessa 1950-luvulle saakka.

Suurin osa Haltialan metsästä hakattiin sota-aikana 1940-luvulla hätähakkuina polttopuuksi. Tilalle kuulunutta maata on myös myyty Tammiston ja Pakilan omakotitaloalueiksi. Tilan kaksikerroksinen kartanorakennus tuhoutui pitkälti tulipaloissa 1950-luvulla, ja se päätettiin purkaa seuraavalla vuosikymmenellä. 

Hereford-emolehmä Haltialan tilalla jouluna 2004.

Toiminnat tilalla
-----------------

Tilalla on lehmiä, lampaita, kanoja ja kesäisin myös sikoja sekä joskus vuohia. Vuonna 2020 tilalla pidettiin kolmea lehmärotua: Aberdeen-Angusta, ylämaankarjaa ja herefordia. Lehmät ulkoilevat ympäri vuoden. Lampaat ovat suomenlampaita ja kanat maatiaiskanoja, ja ne viettävät talvet sisätiloissa. Kesällä tilan laitumilla lomailevat myös Helsingin poliisin hevoset.

Tilalla viljellään myös perinnekasveja. Maatilalla järjestetään erilaisia tapahtumia, muun muassa joulun aikaan seurakunta on järjestänyt lampolassa joulukuvaelman. Tilalla on ollut myös rekiajelua ja kesätapahtumia, kuten rivitanssi-iltoja. 

Alueella on kahvila-ravintola Wanha Pehtoori ja leikkipuisto. Vuodesta 2000 lähtien Wanha Pehtoori on järjestänyt jokakesäiset Haltiala Hayride -bileet.

 Suomenlampaita sekä nautoja: Aberdeen Angus (musta), Hereford, ylämaankarja (pitkä karva).

Lähteet
-------

1. 1 2  Haltialan kotieläintila *Helsingin kaupunki*. Viitattu 11.5.2023.
2. 1 2 3 4  Seppälä, Jenni: Haltialan tilan ja Ravintola Wanha Pehtoorin yhteinen kestävä tulevaisuus (Opinnäytetyö)  2020. Jyväskylän ammattikorkeakoulu.
3. 1 2  Tuomarin­kylän kartanon historia *Vihreät sylit viitattu=2023-05-11*.
4. ↑  Tiina Karppi: Näin sujuu poliisihevosten kesäloma *yle.fi*. Viitattu 14.10.2023.
5. ↑  Pala maaseudun joulua keskellä Stadia. *Stara*.  30.11.2012.  Arkistoitu 28.9.2014. Viitattu 28.9.2014.
6. ↑  Wanha Pehtoori *wanhapehtoori.org*. Viitattu 28.9.2014.
7. ↑  Haltiala Hayride *haltialahayride.com*.  Arkistoitu 5.5.2016. Viitattu 28.9.2014.

Aiheesta muualla
----------------

* Kuvia tai muita tiedostoja aiheesta **Haltialan kotieläintila** Wikimedia Commonsissa

* Haltialan kotieläintila
* Haltiala Lapsiperheiden retkioppaassa (Arkistoitu – Internet Archive)
* Haltialan kierros Helsingin kaupunki
* Haltiala (Arkistoitu – Internet Archive) Helsingin kaupungin rakennusvirasto

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Suomen eläintarhat ja pysyvät eläinnäyttelyt |
| --- |
|  |
| EAZA:n jäseneläintarhat | 
* Ähtärin eläinpuisto
* Korkeasaaren eläintarha
* Ranua Resort

 |
|  |
| Yleisöakvaariot | 
* Maretarium
* Sea Life Helsinki
* Särkänniemen akvaario

 |
|  |
| Muut eläintarhat, -puistot ja pysyvät eläinnäyttelyt | 
* Haltialan kotieläintila
* Heinolan lintuhoitola
* Kiteen eläinpuisto
* Koiramäki (Särkänniemi)
* Kuopion eläinpuisto
* Kukka- ja eläinpuisto Escurial
* Kuusamon Suurpetokeskus
* Orimattilan kotieläinpuisto
* PikkuKili
* Sinkkolan kotieläinpiha
* Tropicario
* Zoolandia

 |
|  |
| Lopettaneet | 
* Oulun yliopiston eläintarha
* Suvenniemen Eläintieteellinen asema
* Särkänniemen delfinaario
* Tampereen eläintarha

 |

 |